ભાજપના કોર્પોરેટરના અંગત સગા પાસે અગાઉ પણ એએમટીએસની બસનું સંચાલન છે, પરંતુ હવે તો આ કોન્ટ્રાકટરને મિડી બસમાં કંડક્ટર પણ પોતાના રાખવાની સ્વતંત્રતા અપાતાં સંસ્થાના કોન્ટ્રાક્ટ આધા‌િરત કંડક્ટરોમાં ભારે નારાજગી ફેલાઇ છે. ભૂતકાળમાં એએમટીએસમાં ‘નકલી ટિકિટ’નું કૌભાંડ ગાજ્યું હતું. હવેના નવા સંજોગોમાં તંત્ર ખાનગી કોન્ટ્રાક્ટરના કંડકટરોને ટિકિટોના થપ્પા ફાળવી દેતું હોઇ પુનઃ નકલી ટિકિટોનું ભૂત ધૂણે તેમ છે. કોન્ટ્રાક્ટર વકરો ઓછો દર્શાવીને સંસ્થાને નાણાકીય હિસાબ આપવામાં છેતરે તેવી દહેશત સર્જાઇ છે. મિડી બસ ચલાવવા માટે શાસકો પ્રતિકિ.મી. રૂ.ર૯.૩૦નો ભાવ ચૂકવી રહ્યા છે, જોકે બસના સંચાલન માટે મહત્તમ મર્યાદા દૈનિ‌ક ર૦૦ કિ.મી.ના બદલે દૈનિક ૧૬૦ કિ.મી.ની રખાઇ છે.